《焦山寺鉴师临江轩》
明代·释宗泐

一峰如钜石，屹立江水中。宝刹蔚崇构，势与山争雄。

若人于此住，超然尘外踪。开轩当水面，下瞰冯夷宫。

鱼龙近几席，波涛荡襟胸。有时天宇净，倒影清若空。

燕坐观众有，起灭殊无穷。一念寂不动，㗳焉心境融。

焦先邈千载，遗丹射林红。浩歌倚阑夕，明月生海东。

作者简介：（1317—1391）明僧。浙江临海人，俗姓周，字季潭，名所居室为全室。洪武中诏致有学行高僧，首应诏至，奏对称旨。诏笺释《心经》、《金刚经》、《楞伽》，曾奉使西域。深究胡惟庸案时，曾遭株连，太祖命免死。后在江浦石佛寺圆寂。有《全室集》。